Eric Gryba. Eric David Gryba () (1988-yil 14-aprelda tugʻilgan) – kanadalik sobiq professional xokkey himoyachisi. Oʻyin faoliyati. Ottawa Senators. Eric Gryba 2006-yilgi NHL kirish loyihasida „Ottawa Senators“ xokkey klubi safiga 68-oʻrindagi tanlov asosida qabul qilindi. Bu vaqtgacha Eric Gryba Boston universiteti xokkey jamoasi safida oʻynagan edi. 2010-yil 31-martda Eric Gryba „Ottawa Senators“ xokkey klubi bilan ikki yillik boshlangʻich darajadagi shartnoma imzoladi. 2013-yil 16-fevralda Eric Gryba klub safida NHLdagi ilk oʻyinini oʻtkazdi. Gryba 2013-yilning 19-fevralida „New York Islanders“ xokkey klubiga qarshi oʻyinda oʻzining birinchi NHL ochkosini (assistent) qoʻlga kiritdi va 2013-yilning 23-martida „Tampa Bay Lightning“ klubiga qarshi oʻyinda oʻzining NHLdagi ilk golini kiritishga muvafafq boʻldi. 2014-yilning 26-iyunida Gryba „Ottawa Senators“ xokkey klubi bilan 2,5 million dollarlik ikki yilga moʻljallangan yangi shartnoma imzoladi. Edmonton Oilers. 2015-yil 27-iyun kuni Eric Gryba „Ottawa Senators“ xokkey klubi tomonidan Travis Ewanyk evaziga „Edmonton Oilers“ xokkey klubiga almashtirildi. Eric Gryba klub safida 53 ta oʻyinda maydonga tushganidan soʻng, „Edmonton Oilers“ klubi u bilan shartnoma imzolamaslikni tanladi. Bu esa Eric Grybani cheklanmagan erkin agentga aylantirdi. New Jersey Devils. 2018-yilning 1-iyulida Eric Gryba erkin agent sifatida „New Jersey Devils“ xokkey klubi bilan bir yillik, ikki tomonlama 700 000 dollarlik shartnomaga imzo chekdi. 2019-yil 22-sentyabrda Eric Gryba oʻzining Twitterdagi sahifasida oʻzining faoliyatini yakunlaganini eʼlon qildi. Shaxsiy hayoti. Eric Grybaning otasi Shawn nafaqadagi oʻqituvchi, onasi Catherine esa Saskaatoon shahrining hokimi boʻlgan. Eric Gryba 2015-yilning avgustida Cate Eckhardt bilan unashtirildi va ikkalasi 2016-yilning yozida turmush qurishdi.